
З А П О В Е Д
					      № 631/19.06.2026


На основание чл. 247, във връзка с чл. 242 ал.1, т. 1 и т. 5 и чл. 242, ал. 2, т. 2 и т. 3 от Закона за горите (ЗГ) и Протокол № 15 от 12.06.2026 г. на комисията, назначена със Заповед № 115 от 09.02.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:

	1. Отписвам от публичния регистър по чл. 241 от ЗГ „ЕС ЕС КЪМПАНИ“ ЕООД с ЕИК 148131124 и седалище: гр. Елена, област Велико Търново, ул. „Емилиян Станев“ № 6 - по данни на регистъра по чл. 241 от Закона за горите, по данни от търговския регистър на Агенцията по вписвания, седалището е: гр. Варна, р-н Приморски, бул. „Чаталджа“ № 14, вх. А, ет. 2, ап. 5.
	2. Обявявам за невалидно Удостоверение № 4384/03.12.2012 г., ведно с всички права, произтичащи от него.
Мотиви: Съгласно разпоредбата на чл. 247 от Закона за горите (ЗГ) търговците, вписани в регистъра по чл. 241, ал. 1 от същия закон, са длъжни да уведомяват Изпълнителна агенция по горите за всички промени във вписаните обстоятелства по чл. 242 от ЗГ в 14-дневен срок от настъпването им, като при неизпълнение на задължението търговецът се отписва от регистъра.
Съгласно чл. 242, ал. 1, т. 1 от ЗГ, в публичния регистър по чл. 241, ал. 1 от ЗГ може да бъде вписан търговец, който има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва. При извършена проверка в публичния регистър по чл. 241, ал. 1 от ЗГ се установи, че търговецът „ЕС ЕС КЪМПАНИ“ ЕООД е вписан в регистъра и притежава валидно Удостоверение № 4384/03.12.2012 г. за извършване на дейности в горски територии, с вписани в него регистриран лесовъд МСД, притежаващ Удостоверение за регистрация № 7483 от 06.08.2012 г. При направена на 22.05.2026 г. от Изпълнителна агенция по горите /ИАГ/ проверка по „Справка за актуално състояние на действащите трудови договори“ от Информационната система за обмен на справочна и удостоверителна информация (RegiX) се установи, че търговецът няма действащ трудов договор с лице, вписано в публичния регистър на ИАГ за упражняване на лесовъдска практика. Договорът с МСД е прекратен на 16.09.2014 г., за което обстоятелство ИАГ не е уведомена в нарушение на разпоредбата на чл. 247 от ЗГ. В резултат на настъпилата промяна на обстоятелствата по регистрацията „ЕС ЕС КЪМПАНИ“ ЕООД търговецът не отговаря на изискванията на чл. 242, ал. 1, т. 1 от Закона за горите, а именно - да има сключен трудов договор най-малко с едно лице, регистрирано за упражняване на лесовъдска практика за дейността, която търговецът ще извършва и за която е регистриран в регистъра по чл. 241 от ЗГ.
 Съгласно чл. 242, ал. 1, т. 5 от ЗГ в публичния регистър по чл. 241, ал. 1 от ЗГ може да бъде вписан търговец, който няма парични задължения към държавата, установени с влязъл в сила акт на компетентен орган, или задължения към осигурителни фондове. При направена проверка на 22.05.2026 г. по „Справка за наличие/липса на задължения“ от Информационната система за обмен на справочна и удостоверителна информация (RegiX) се установи, че търговецът „ЕС ЕС КЪМПАНИ“ ЕООД има задължения към НАП. Вследствие на това обстоятелство, за което също няма постъпило уведомление в ИАГ, дружеството не отговаря на изискванията на чл. 242, ал. 1, т. 5 от ЗГ, а именно - да няма парични задължения към държавата, установени с влязъл в сила акт на компетентен орган, или задължения към осигурителни фондове. 
Съгласно чл. 242, ал. 2 т. 2 от ЗГ, в регистъра по чл. 241 от ЗГ не може да бъде вписан търговец, чийто управител или в чийто управителен орган участва лице, отписано от регистъра на основание чл. 239, ал. 1, т. 4 - 8 от ЗГ през последните 24 месеца, предхождащи датата на подаване на заявлението за регистрация, а съгласно чл. 242, ал. 2, т. 3 от ЗГ в регистър не може да се впише търговец, чийто управител или член на управителен орган е бил управител или член на управителен орган на търговец, отписан от регистъра на основание чл. 245, ал. 1, т. 5 от ЗГ през последните 24 месеца, предхождащи датата на подаване на заявлението за регистрация. При направена от Изпълнителна агенция по горите проверка в търговския регистър на Агенцията по вписванията се установи, че е от 09.12.2024 г. е вписана промяна на управител и едноличен собственик на капитала на дружеството, както и промяна на адрес (седалище), за които обстоятелства ИАГ не е уведомена в нарушение на разпоредбата на чл. 247 от ЗГ. Настъпилите промени в обстоятелствата по регистрацията на „ЕС ЕС КЪМПАНИ“ ЕООД а именно - промяна на управител и собственик на капитала на дружеството, са от съществено значение за установяване на съответствието на дружеството към датата на промяната с изискванията, посочени в чл. 242, ал. 2 т. 2 и т. 3 от ЗГ, необходими за вписване на търговците в регистъра по чл. 241 от ЗГ.
	Към 17.06.2026 г. в ИАГ няма постъпило уведомление за настъпилите промени в обстоятелствата по регистрацията на търговеца и/или заявление за вписване на промяна на вписани обстоятелства по регистрацията на търговеца „ЕС ЕС КЪМПАНИ“ ЕООД в публичния регистър по чл. 241 от Закона за горите. Не са представени декларация за обстоятелствата по чл. 242, ал. 2, т. 2 и т. 3 от ЗГ, както и уведомление за погасени задължения на търговеца.
	Предвид горепосоченото, на основание чл. 247, във връзка с чл. 242, ал. 1 т. 1 и т. 5 и чл. 242, ал. 2 т. 2 и т. 3 от Закона за горите, търговецът „ЕС ЕС КЪМПАНИ“ ЕООД с ЕИК 148131124, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се сведе до знанието на „ЕС ЕС КЪМПАНИ“ ЕООД, а след влизането й в законна сила да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. РР – зам.-изпълнителен директор на Изпълнителна агенция по горите.

